open-index/open-wikipedia-markdown huggingface dataset:
Jaleo!!!

**Jaleo!!!** Andaluziako nazio askapenerako mugimenduaren barruan kokatzen den gazte antolakunde independentista, marxista-leninista, feminista, ekologista eta internazionalista da, 1996. urtean sortua.

## Jardun politikoa 
Jaleo!!!-ren jarduna kapitalismotik, patriarkatutik eta estatu espainiarretik kanpo egongo den estatu andaluziar libre, sozialista, komunala eta feminista lortzeko formakuntza teorikoan eta ekintza praktikoan oinarritzen da.

Jaleo!!! Andaluziak pairatzen duen zapalkuntza hirukoitzaz jabetuta dago eta eguneroko borrokaz eta bizimodu alternatiboaz nazio, genero eta klase zapalkuntzak gainditzeko esparruak eraikitzen dihardu, beti ere auzolan eta autogestioaren praktikarekin.

Independentziaren alde borrokatzen du askapen nazionala muturreraino eramateko. Sozialismoa ezinbesteko lanabes gisa ulertzen dute beti ere azkeneko urratsera iristeko, azkeneko urrats hori gizarte komunista izango dela defendatzen du Jaleo!!! gazte antolakundeak.

Bere azkeneko helburua nazio libre eta independenteez eta gizarte komunistan zein feministan oinarritutako mundua izango litzateke. Hori lortzeko bidean, Andaluziako estatu independente, sozialista eta feministaren helburua ezinbesteko herramintatzat dute.

Ezker soberanistaren indar metaketa eta aliantzak giltzarritzat jotzen du helburu politikoak etapaka erdiesten joateko.

## Nazioarteko antolakunde aliatuak 
Andaluziako ezker soberanistan aliatuak izateaz gain, oso harreman estuak ditu Ernai (Euskal Herria), Arran (Katalan Herriak), Isca! (Galizia), Briga (Galizia), Yesca (Gaztela), Purna (Aragoi) eta gainontzeko antolakunde independentista, sozialista eta feministekin.

## Aliatuak maila nazionalean 
Jaleo!!!-k ez dauka lotura organikorik Andaluziako beste alderdi politikorekin, baina ezker independentistaren eta nazio askapenerako mugimenduko parte izanik, oso harreman estuak eta estrategikoak ditu Analuziako mugimendu komunista eta independentistarekin eta Andaluziako Herrien Alderdi Komunistarekin, eta batera Langileen Hautagaitza Batua edo Andaluziako Ezkerreko Blokea izenarekin ezagutzen denaren parte dira..

## Kanpo estekak 
- Jaleo!!! antolakundearen webgune ofiziala
Ana Cleveskoa

**Ana Cleveskoa** hauetako bat izan daiteke:
* Ana Cleveskoa (1495–1567), Joanes II.a Clevekoaren alaba, Filipe III.a Waldeck-Eisenbergekoarekin azkonduta
* Ana Cleveskoa (1515–1557), Joanes III.a Cleveskoaren alaba, Henrike VIII.a Ingalaterrakoaren emaztea.
* Ana Cleveskoa (1552–1632), Cleves, Berg eta Jülicheko dukesa.
* Ana Cleveskoa (1576-1625), Alberto Frederiko Prusiakoaren alaba, Jon Sigismundo Brandenburgokoarekin ezkondu zen.
Matilde Hessekoa

**Matilde Hessekoa** (Blankenstein, 1473ko uztailaren 4a - Köln, 1505eko otsailaren 19an) Henrike III.a Hesee Garaikoaren eta Ana Katzenelnbogenekoaren alaba izan zen. 1489ko azaroaren 3an Soesten Joanes II.a Cleveskoarekin ezkondu zen. Hau Joanes I.a Cleveskoa eta Elisabet Neverskoaren semea zen.

Bikoteak hiru seme-alaba izan zituen, nagusia Joanes III.a Cleveskoa izango zena.
Bacardí eraikina

**Bacardí eraikina** Habanako Habana Zaharrean dagoen eraikin enblematikoa da. Art Déco estilokoa, 1930ean bukatu zen, une hartan hiriko egitura garaiena izanik.

## Historia 
Bacardí ron-konpainiak, Facundo Bacardí Massó kataluniarrak sortutakoa, eraikin honen zuzendaritza hiru arkitektoei eman zien: Rafael Fernández Ruenes, Esteban Rodríguez Castell eta José Menéndez. Lana, bost urte ondoren, 1930ean bukatu zuten. Dorrea Las Murallas izeneko antzinako Habanako auzoan eraiki zen; hantxe konpainiaren bulego nagusiak zeuden. Behin eraikita, Bacardík solairu batzuk hartu zituen eta gainontzekoak konpainia desberdinei alokatu zien. Egoera hori Kubako Iraultzarekin aldatu zen. Gobernu berriak kanpoko konpainiak nazionalizatu zituen eta guztiek Kuba utzi zuten; Bacardí enpresak konkretuki Miamira joan zen, 1963an. Hortik aurrera dorrea bulego-eraikina bezala gelditu zen. 1990. hamarkadan Habana Zaharra berreskuratzeko proiektu ugari jarri zen martxan, tartean dorre honen berreskuratzea. Proiektua Oficina del Historiador de la Ciudad edo Hiriaren Historialariaren Bulegoaren lana izan zen eta gaur egun bertan daude haien bulegoak jatetxe eta erakusketa areto batekin.
Goiko partetik hiriaren ikuspegi ederra dago.

## Egitura 
thumb|ezkerrera|Bacardí eraikina, 2016an
Eraikuntza altzairuzko eta hormigoizkoa da. Fatxadak, bestetik granito naturalez, terrakotaz eta adreilu prentsatuez egina dago. Egiturak erdiko gorputz eskalonatua erakusten du. Goian, eraikinaren puntan, brontzezko konpainiaren anagrama den saguzarra dago. Saguzarra beirazko poliedro baten gainean dago eta gauean barrutik argitzen da.

Eraikinaren barrualdea oso aberatsa da, batez ere marmolei, urrezko kapitelei eta, orokorrean, ikusten diren arte-lan guztiei esker. Barruko espazioek handitasuna transmititzen dute, bereziki beheko solairuetan eta sarreran. Orokorrean, barruko elementuak oso ondo gorde dira.

## Erreferentziak 
## Kanpo estekak 
* :Informazio turistikoa.
* :Dokumental laburra Youtuben.
Bilboko Athletic Club 2017-2018

Entrenatzailea:  Kuko Ziganda (2017-Egun)
* 15px|Kapitain = Kapitainak.
* 15px|Lesio = Epe luzeko baja.
*  25 baino handiagoa den dortsala duten joklariak Bilbao Athletic taldeko jokalariak dira, eta beraz bigarren edo lehen taldearekin jokatu dezakete partidak. LFP-ko arauak diotenez, lehen taldeko jokalariek 1-etik 25-erako dortsalak eraman beharko dituzte.

### Lagatakoak 
### Bajak Neguan 
### Neguko merkatua 2018 
### Udako merkatua 2017 
### Estatistikak 
### Hamaikakoak 
*Konpetizio guztiak kontutan harturik, hamaikakoetan geheien agertu diren jokalariak.*

350px

## Erreferentziak 
## Kanpo estekak 
## Ikus, gainera 
* Athletic 2016-17
* Athletic 2018-19
AGIR (ikasle antolakundea)

**AGIR** Galiziako hainbat eskualdetan presentzia duen ezker independentistako ikasle antolakundea da, 2.000. urtean sortua.

AGIR-en aldarririk ezagunenena hezkuntza eta eskola nazional publiko, patriarkatu eta kapitalismotik kanpo egongo dena, galizierazkoa (galegoa), kalitatezkoa eta demokratikoa izatea da.

Santiago de Compestelan presentzia eta ordezkaritza duen mugimendua da eta politikoki ezker independentistako parte organikoa izanik harreman estuak eta estrategikoak ditu Briga gazte antolakundearekin eta NOS-UP-ren baitan biltzen diren mugimendu soziopolitikoekin.

## Ideologia politikoa 
Galizia independente, sozialista, feminista eta galegoaren irizpideak biltzen dituen proiektu politiko eta estrategikoaren parte dire.

Galizia osoko lurraldetasuna ere defendatzen du, indar okupatzaile espainiarrek Galiziatik alde egin dezaten aldarrikatzearekin batera.

## Estatus 
AGIR-ek, Galiziako ikasle mugimendua zatituta eta ahulduta ikusita, 2015. urtean Galiziako Ikasleriaren Ligarekin eta beste ikasle antolakunde independentista eta ezkertiarrekin batera desagertze prozesu bat hasi zuten aipatutako antolakunde hauek guztiak batuko zituen ikasle antolakunde berri bat eraikitzeko. Erakunde berri hori Erguer-Galiziako ikasleak deiturikoa da.

Beraz, AGIR-ek bertan behera utzi du bere jarduna erakunde bezala.

## Kanpo estekak 
- AGIR Galizaren webgunea.
Yohan Blake

**Yohan Blake** (Saint James parrokia, 1989ko abenduaren 26a,) atleta jamaikarra da. Yohan, atleta lasterketa laburren korrikalarien taldearen barruan sartzen da. Jamaikar honek 100 metroko, 200 metroko eta 400 metroko erreleboetan parte hartzen du. 2011 munduko txapelduna izan zen 100 metroko lasterketan eta Joko Olinpikoetan bi urrezko dominak ditu 4x100 metroko erreleboetan eta bi zilarrezko dominak, bat 100 metrotan eta bestea 200 metrotan.

Munduko bigarren markarik onena ere badu 200 metrotan (19,26 s) eta historiako hirugarren markarik azkarrena 100 metrotan (9,69 s) bietan bakar-bakarrik Usain Bolten atzetik (200 metrotan 19,19 segundorekin eta 100 metrotan 9,58 s eta 9,63 segundotan).

## Biografia 
15 urterekin Yohan Blake Green Park All-Age eskolara joan zen eta han Danny Hawthorne Yohanen entrenatzaile jarri zioten. Eta 2005an munduko gazte txapelketan parte hartu zuen non 10,56 s egin zituen 100 metrotan.

2006rako marka hori jaitsi egin zuen 10,33 s Amerika zentroko txapelketa batean irabaziz. Eta Jamaikako gazteen txapelketan urrezko bi domina irabazi zituen, bat 100 metrotan eta bestea 200 metrotan.

2008an berriro itzuli egin zen gazteen munduko txapelketara eta laugarren postuan gelditu zen 10,51 s egin ostean.

Bere bidea geldiarazi egin zen Yohanek metilxantina hartu eta harrapatua izan ostean 2009an. Munduko Dopingaren Aurkako Agentziak substantzia hori ez zuen aurretik debekatu baina Jamaikak zehapen bat jarri zion.

## Irabazitako lehenengo munduko tituluak 
2011an munduko jokoetara sailkatu egin zen bere herrialdeko bigarren markarik hoberena eginez: 10,09 s. Munduko joko haietan irabazlerik harrigarriena Usain Bolt izan zen. Yohanekin finalera heldu ziren biak. Baina Usainek irteeran bi nulu eginez eliminatu egin zen eta horregatik Blakek irabazi egin zuen. Eta munduko txapelketa irabazlerik gazteena bihurtu zen.

## Joko Olinpikoetako debuta 
2012. urterako Joko Olinpikoetarako klasifikazioa bilatzen ari zen. Eta sailkapena lortu egin zuen Jamaikako markarik onena eginez, Usain Bolten aurretik 9,75 s 100 metrotan. Eta eginiko marka hori historiako munduko laugarren markarik hoberena bilakatu zen.
Joko haietan finalera heltzea lortu zuen eta bigarren postuan gelditu zen zilarrezko domina irabaziz 100 metrotan. Baita ere irabazi zuen 200 metroko zilarrezko domina berriz ere Usain Bolten atzetik, baina ez omen zitzaion axola, Yohan zilarrezkoarekin oso pozik omen zegoen eta.

## Kanpo estekak
Ayacucho (argipena)

**Ayacucho** hitzak hainbat adiera ditu:

## Argentinako toponimoak 
* Ayacucho, San Luis probintziako iparraldeko departamenduetako bat.
* Ayacucho, Buenos Aires probintziako erdiekialdeko barrutietako bat.
* Ayacucho, Buenos Aires probintziako Ayacucho barrrutiko hiriburua.
* Ayacucho, Buenos Aires probintziako Ayacucho barrutiko trenbide geltokia.
* Villa Ayacucho, Buenos Aires probintziako General San Martín barrutiko herrietako bat.

## Boliviako toponimoak 
* Ayacucho, Santa Cruz departamenduko Andrés Ibañez probintziako bost udalerrietako bat.
* Ayacucho, aurreko udalerriko bi kantoietako bat.

## Ekuadorko toponimoak 
* Ayacucho, Guayas probintziako Guayaquil kantoiko hiri parrokietako bat.

*

## Peruko toponimoak 
* Ayacucho, Peru hego-mendebaldeko departamenduetako bat.
* Ayacucho, Ayacucho departamenduko eta Huamanga probintziako hiriburua.
* Ayacucho, Limako metroko geltokietako bat.
* Pampa de Ayacuchoko santutegi historikoa, Ayacuchoko gudua gertatu zen gunea zaintzeko sortutako inguru natural babestua.

## Venezuelako toponimoak 
* Ayacucho, Táchira estatuko iparmendebaldeko udalerrietako bat.
* Puerto Ayacucho, Amazonas estatuko hiriburua

## Bestelakoak 
* Adiós pueblo de Ayacucho, Peruko abesti herrikoi bat da.
* Asthenes ayacuchensis, Peru hegoaldeko Andeetan bizi den hegaztia.
* Ayacucho, Marte planetako talka kraterretako bat.
* Ayacucho Fútbol Club, Peruko Ayacucho hiriko futbol taldea.
* Ayacuchoko adierazpena, 1974an zortzi nazio latinoamerikarrak sinatutako akordioa.
* Ayacuchoko artxidiozesia, Erromatar Eliza Katolikoaren Peruko elizbarrutietako bat.
*
* Ayacuchoko gudua, Ameriketako Espainiar lurraldeen independentzia gerraren azken aldiko lur gudu erabakigarria.
* Ayacuchoko katedrala, Peruko Ayacucho hiriko Erromatar Eliza Katolikoaren katedrala.
* Biblioteca Ayacucho, Venezuelako argitaletxe publikoa.
* Gran Mariscal de Ayacucho Orkestra Sinfonikoa, Venezuelako orkestra sinfonikoetako bat.
* Puerto Ayacuchoko bikariotza apostolikoa, Erromatar Eliza Katolikoaren Venezuelako bikariotzetako bat.
Erguer - Estudantes da Galiza

**Erguer - Estudantes da Galiza** (euskaraz: Altxa - Galiziako ikasleak) gazteriaren interesen alde borrokatzen duen Galiziako ikasle antolakundea da. Bere borroka estrategikoa Galiziako hezkuntza eta eskola publiko nazionala, demokratikoa, galizierazkoa eta kapitalismotik zein heteropatriarkatutik at egongo den sistema berri bat eratzea da. Horretarako ezinbestekotzat jotzen du gazteriaren eta ikasleriaren ahalduntzea.

Erguer Galiza izaera pluraleko antolakundea da eta Galiziako ezker nazionalista eta independentistaren esparru politikoan kokatzen da.

2016-ko martxoaren 5ean sortu zen, Galiziako esperientzia eta ibilbide ezberdineko ikasle antolakunde anitzek, tartean AGIR eta Galiziako Ikasle Liga, antolakunde indarberritu eta potente bat sortzeko abiarazi zuten prozesua bukatu zenean. Beraz, antolakunde berria izan arren, urteetako borroka esperientzia duen mugimendua da.

Helburu politiko globalaren barruan Galiziako errepublika independente, sozialista, feminista eta galegoaren egitasmoa sartzen da.

## Ideologia politikoa 
Erguer - Estudantes da Galiza ikasle antolakunde independentista, nazionalista galiziarra, sozialista, feminista, galizierazalea eta ekologista da. Internazionalismoak ere ardazten du bere jardun soziopolitikoa.

## Kanpo estekak 
* - Erguer - Estudantes da Galiza antolakundearen webgune ofiziala (galizieraz)
Diego Llorente Ríos

**Diego Javier Llorente Ríos** (Madril , Espainia, 1993ko abuztuaren 16a) madrildar futbolaria da, atzelari postuan jokatzen duena.

2017-2018 denboralditik aurrera Errealean arituko da, 2022rarteko kontratua duelarik. Errealera iritsi aurretik Real Madrilen harrobian, Rayo Vallecanon eta Malagan aritua da. Espainiako selekzioarekin internazionala da.

## Kanpo estekak
Katalan Herrietako Ikasleen Sindikatua

**Katalan Herrietako Ikasleen Sindikatua** (katalanez eta jatorrizko izenaz: ***Sindicat d´Estudiants del Països Catalans*** edo ***SEPC***) Katalan Herrietako ezker independentistako ikasle antolakundea da, 2006. urtean sortua.

Bere sorreratik «Ezkerreko ikuspegi batetik Katalan Herri guztietarako hezkuntza eredu propioa» eraikitzea du helburu eta horrekin batera «kalitatezko herri hezkuntza publikoa, katalana eta antipatriarkala» aldarrikatzen du.

Bere ekintza eta jarrera iraultzaileengatik, SEPC-ko hainbat kide legearen indarrez mehatxatu, atxilotu, zentsuratu, isundu eta unibertsitatetik kanporatu dituzte urteetan zehar.

Ezker independentistako parte organikoa den heinean jarduera politiko estrategikoa lantzen du ezker independentistako beste gazte antolakundearekin batera, Arran antolakundearekin.

## Sorrera 
Sindikatu hau 2006. urtean sortu zen Alternativa ESTELek eta Katalan Herrietako Ikasleen Kordinakundeak elkar batzeko hasi zuten prozesua amaitutzat eman zutenean, indar metaketa helburu zuen prozesu hori amaitzearekin batera sortu zen Katalan Herrietako Ikasleen Sindikatu berri eta indarberritua.

## Ideologia politikoa 
Ikasle antolakunde independentista, sozialista, feminista, katalana, ekologista, antifaxista eta internazionalista da, ezker independentista mugimendu soziopolitikoaren parte delarik.

## Nazioarteko aliatuak 
Oso harreman estuak ditu estatu espainiarraren mende dauden beste bi nazio zapalduetako ikasle antolakunde independentista, sozialista eta feministekin, besteak beste, Ikasle Abertzaleekin (Euskal Herria) eta Erguer - Estudantes da Galizarekin (Galizia).

## Kanpo estekak 
*  - Katalan Herrietako Ikasleen Sindikatuaren webgunea
Maria Jesus Ibaseta

**Maria Jesus Ibaseta Mendizabal** (Lazkao, Gipuzkoa, 1885eko azaroaren 20a - Bilbo, Bizkaia, 1976ko abenduaren 31) maistra eta ekintzaile politikoa izan zen. Bilboko udal maistra ibili zen 1906tik aurrera, eta Emakume Abertzale Batzako kide izan zen.

## Bizitza 
1885ean Gipuzkoako Lazkao herrian jaioa, 1903an Bizkaiko hiriburu Bilbon ari zen irakasle ikasketak egiten. Hartara, Bilboko Irakasleen Goi Eskola Normalean Goi-mailako Irakasle ikasketetako titulua lortu zuen 1905 urtean.

Bilboko seigarren eta bosgarren barrutietako eskoletan ibili zen lanean, Zorrozako haurren eskolako zuzendaria izan arte; ondoren Iturribideko, Marzanako eta Larraskituko eskoletan ibili zen maistra.

Gainera, emakume helduentzako gau-eskolak ematen zituen; bai eta, igandeetan, nagusientzako eskoletan ere.

1918an, Indautxuko eskoletako zuzendaria zen. Ibasetarekin batera, han ari ziren lanean Emiliana Bilbao Idoiaga, María Luz San Cristóbal, María Pilar Melendo, Patrocinio Izagirre Delgado, Concepción Elexpuru, Adelaida Zulueta, María Carmen Martinitz Goenetxea eta Consuelo Gartzia Kaltzada.

Irakasle ez ezik, ekintzaile politikoa ere izan zen Maria Jesus: Emakume Abertzale Batza erakundean parte hartu zuen hasiera-hasieratik. Erakunde horretako lehenengo zuzendaritzan, 1922an, diruzain kargua zuen Ibasetak.

1979an, Espainiako aldizkari ofizialean ageri da Ibasetaren izena, Laudioko (Araba) Galmaka auzoko eskola partikular bati lotuta: orduantxe desagertu baitzen auzo horretako eskola, Maria Jesus Ibaseta irakasle titularra zelarik.

## Erreferentziak 
## Bibliografia 
* Begoña Bilbao, Gurutze Ezkurdia, Karmele Perez Urraza, Josu Chueca:  Ikus 234. orrialdea.

## Kanpo estekak 
*  Emakume Abertzale Batzako diruzaintzat aipatzen du Maria Jesus Ibaseta.
Elisabet Neverskoa

**Elisabet Neverskoa** (1439ko abuztuaren 24a baino beranduago - 1483ko ekainaren 21a) Clevesko dukesa izan zen 1455tik hil zen arte Joanes I.a Cleves-Markekoarekin ezkondu eta gero. Cleves-Nevers etxeko matriarka zen, Neversko dukeen eta kondeen Cleves ildoko arbasoa. Lurraldearen oinordekoa izan zenez bere seme Engelberto Cleveskoak jaso zuen bere heriotzean.

Joanes II.a Neverskoaren eta Jacqueline d'Aillyren alabarik zaharrena zen. Elisabeten anairik gazteena bost ureterkin hil zenez eta bere aitak ez zuenez beste semerik izan, Nevers eta Euko konde bere alaba izendatu zuen. 1456ko apirilaren 22an bere bigarren mailako lehengusua zen Joanes I.a Cleveskoarekin ezkondu zen. Maria Borgoinakoa Adolfo I.a Cleveskoarekin ezkondu zenez Borgoinako etxea eta La Marckeko etxearen arteko aliantza sendoa eratu zen, ehun urtez iraungo zuena. Clevesko dukerriko lurraldeko ohiturak eta kudeaketa Borgoinaren parekoa izan zen garai horretan.

Adolfo Gueldersekoahil zenean ahizpa Katalina Gueldersekoak eta Maximiliano I.a Germaniako Erromatar Inperio Santukoak dukerriarne oinordetza eskatu zuten. Enperadorearen eskaria Maria Borgoinakoarekin ezkonduta zegoela egin zuen. Elisabeten senarra Gueldersera joan zen Enperadoraren eskaria babestera, Cleves bere esku utzita.

1483ko ekainaren 21ean hil zen, bere aita baino lehen. Nevers eta Eu oinordetza jaso zituen Engelberto semeak.
Kontsul (argipena)

**Kontsul** hurrengoa izan daiteke:
* Diplomazian, **Kontsula**, Estatu batek atzerrian Kontsulategi edo Kontsul Bulego batean bere ordezkari izan dadin ipintzen duen funtzionario bat.
* **Erromako kontsula**, Erromatar Errepublikako magistratu nagusia.
PFC Botev Plovdiv

**PFC Botеv Plovdiv ** (bulgarieraz *ПФК Ботев Пловдив*, "Professional Football Club Botev"), Bulgariako futbol taldea da, Plovdiv hirikoa. Bulgariako bi Liga eta hiru Kopa ditu, Balkandarren Kopa bat ere bai.

## Historia 
Bulgarian oraindik irauten duen futbol talderik zaharrena da, 1912an sortu baitzen Plovdiven. Bulgariako heroi nazionala den Khristo Botev idazlearen izena jarri zioten taldeari, bai eta esadioari ere. Arrazoi politikoen erruz izena aldatu erazi diote sarritan (DNV, DNA, SKNA, Trakia...) baina gaur egun hasierako izenera itzuli da. Kolore horia eta beltza 1917an hartu zituen.

1920 urtean irabazi zuten lehenengo txapelketa ez ofiziala, lehenengo liga ofiziala 1929koa du, finalean 1-0 garaitu baitzuen Levski Sofia.

1961 urtean Dinko Dermendzhiev jokalariarekin batera taldearen "urrezkoa aroa" iritsi zen, Kopa (1962), Liga (1967) eta nazioartean Balkandarren Kopa (1972) irabazi baitzituen. 1981 urtean Kopa berri bat lortu zuen. Urte berean Georgi Slavkov aurrelariak Urrezko Bota irabazi zuen, Europako ligen artean gol kopuru gehien lortu zituen jokalaria izan baitzen, 31 gol hain zuzen ere. "Urrezko taldea" ezizena jaso zuen Botev Plovdiv-ek 1980 hamarkadan, baina ez zuen titulu berririk lortu. Hirugarren egin zuen 1981, 1983, 1985, 1987 eta 1988ko Ligatan eta bigarren 1986an.

36 urtetan titulurik lortu gabe egon ondoren 2016-17 denboraldian Bulgariako Kopa irabazi zuen eta 2024an berriro.

## Palmaresa 
### Bulgarian: 7 
* Liga (2): 1929, 1967.
* Kopa (4): 1962, 1981, 2017, 2024.
* Bulgariako Superkopa (1): 2017.

### Nazioartean: 1 
* Europako Futbol Errekopa (0): final laurdenak 1963an.
* Balkandarren Kopa (1): 1972.

## Kanpo estekak 
*  Webgune ofiziala
FC Viitorul Constanța

**FC Viitorul Constanța** (izen osoa *Fotbal Club Viitorul Constanța*) Errumaniako futbol talde bat da Ovidiu herrikoa, Konstantza hiriaren alboan.

## Historia 
2009an sortu zuen Gheorghe Hagi jokalari ezagunak eta urtez urte igoerak lortuta 2012-13 denboraldian egin zuen debuta lehen mailan. 2016-17 denboraldian bere lehen Liga irabazi du, bigarrena izan den Steaua Bukarestekin puntutan berdinduta. 2019an Kopako txapelduna izan da.

Harrobia bereziki lantzen duen taldea da, hortik "Hagi-ren haurrak" ezizena.

2021 amaieran Farul Constanța taldearekin elkartu zen eta haren izena eta koloreak hartu zituen.

## Palmaresa 
### Errumanian: 2 
* Errumaniako Liga (1): 2017.
* Errumaniako Kopa (1): 2019.

## Kanpo estekak 
*  Webgune ofiziala
FC Voluntari

**FC Voluntari** (izen osoa *Fotbal Club Voluntari*) Errumaniako futbol talde bat da Voluntari hirikoa.

## Historia 
2010 urtean sortu zen *Inter Voluntari* izenarekin. Laugarren mailan hasi zen jokatzen 2012an eta urtez urte igoaz 2015ean lortu zuen lehen mailara iristea. 2016-17 denboraldian lortu zituen bere historia laburreko lehen tituluak, Errumaiako Kopa eta Superkopa.

## Palmaresa 
### Errumanian: 2 
* Errumaniako Liga (0): laugarren 2022an.
* Errumaniako Kopa:
** Txapelduna (1): 2017.
** Finalista (1): 2022.
* Errumaniako Superkopa (1): 2017.

## Kanpo estekak 
*  Webgune ofiziala
Ana Cleveskoa (1552–1632)

**Ana Cleveskoa** (Cleves, 1552ko martxoaren 1a - Höchstädt an der Donau, 1632ko urriaren 6a) Gilen V.a Jülich-Bergekoa eta bere emazte Maria Habsburgo-Jagellondarraren alaba zen. Filipe Luis Neuburgekoarekin ezkondu zen 1574ko irailaren 27an eta zortzi seme-alaba izan zituzten.
1963ko Ordainketa Berdintasun Legea

**1963ko Ordainketa Berdintasun Legea** () AEBetako Lan Lege bat da, aurrez zegoen Lan Araudi Justuaren Legea eraldatu zuen, eta bere helburua gizonezko eta emakumezkoen arteko soldaten desoreka ezeztatzea izan zen. 1963ko ekainaren 10ean John F. Kennedy presidenteak Muga Berria programaren zati bezala sinatu zuen. Lege proiektua onartua izan ondoren, AEBetako Kongresuak sexu diskriminazioari buruz honakoa aldarrikatu zuen:

* Langileen osasuna eta eraginkortasunerako beharrezkoak diren soldata eta bizi kalitaterako kaltegarria da.
* Eskuragarri dauden lan baliabideen erabilgarritasun osoa galeraztean du.
* Lan gatazkak sortarazten ditu, horrek merkataritzan eragina izan, kaltetu eta oztopatzen du.
* Merkataritza eta merkatal fluxu askea kaltetzen ditu.
* Lehia desleial metodo bat da.

## Kanpo estekak
San Migel eliza (Irura)

**San Migel eliza** Gipuzkoako Irura udalerrian dagoen eliza gotiko bat da, Tolosaldea eskualdean. Done Mikel goiangeruari sagaratua dago.

Irurako udaletxearen alboan dago.

Nabea bitan banatua du, abside poligonala eta kontrahorma zabalak ditu, eta hareharri harlanduzko baoak, moldurekin landuak. Mendeetan zehar, aldaketarik egin gabe gorde da bere tamaina txikia, bertako komunitatea oso egonkorra izan den seinale. Jasan duen aldaketa bakarra XVI. mendean egin zen: lehendik zegoena altxatu egin zen eta, ondorioz, nabeei altuera handiagoa eman zitzaien. Eliz ataria geroago gehitu zitzaion, eta XX. mendearen hasieran berritu zen, gauza bera gertatu zen kanpandorrearekin, altuera handiagoa eman zitzaion eta kupula neogotikoa gainean ezarri.

## Kanpo estekak
Aurrerapenarako Aliantza

[eskuinera|thumb|250px|[John F. Kennedy presidentea "Aurrerapenarako Aliantzaren" Batzordearen ohorezko harreran mintzatzen (1962).]]

**Aurrerapenarako Aliantza** (ingelesez *Alliance for Progress*) 1961-1970 artean AEBek Latinoamerikaren laguntzarako bultzarazi zuen laguntza programa bat izan zen. Bere jatorria, 1961eko martxoaren 13an, John F. Kennedy presidenteak Etxe Zurian eta latinoamerikar enbaxadoreen aurrean eman zuen hiltzaldian dago. Voz de América irrati kateak hitzaldia ingelesen aireratu eta gaztelaniaz itzuli zuen.

Aliantzak 10 urte iraun zituen. 20.000 dolarretako inbertsioa proiektatu zen, AEBetako laguntza agentzien bidez, finantza agentzia multilateralak Amerikarteko Garapen Bankua eta beste hainbat) eta sektore pribatukoak.

## Kanpo estekak
Muga Berria

**Muga Berria** () 1960ko Ameriketako Estatu Batuetako Hauteskunde Orokorren kanpainiko Alderdi Demokratak Los Angeles Memorial Coliseum estadioan ospatutako Biltzar Nazionalean John F. Kennedy presidentegaiak bere hitzaldian aipatu zuen izendapena da. Ondoren Alderdi Demokrataren leloa bilakatu, eta jada Kennedy presidentea hautatua zenean bere administrazioaren aldaketa politikoaren programaren izena ere bilakatu zen.

Hain zuzen ere, hiltzaldi hartan honakoa esan zuen:

Kennedyren programa oinarritzat hartuz, ekonomia bultzarazi, nazioarteko laguntza hornitu, defentsa nazionala baliabide gehiagorekin gaitu, NASA garatu eta jende beltzaren segregazioaren aurka borrokatu zen.

Muga Berriaren promesen artean, eta agintaldian zehar gauzatutakoak, honakoak zeuden: Bakea gauzatzea, Aurrerapenarako Aliantza, Entsegu Nuklearren Debeku Partzialaren Akordioa eta Apolo Programa.

Muga Berriaren politika progresismoan oinarritu zen, herrialdeak isolazionismoa ekidin asmoz.

## Kanpo estekak
Bala Town F.C.

**Bala Town Football Club** Galesko futbol taldea da, Bala hirikoa.

## Historia 
Galesko talde zaharrenetakoa da, 1880 urtean sortu baitzen. Hala ere Balako talde bat aritu zen 1877-78 denboraldiko Galesko Kopan.

Lehen mailara 2004an igo zen. Azken urteetan maila bikaina lortu du, 2015 eta 2016ko Lgetan bigarren postua eskuratuz eta 2017an Kopa irabaziz. 2013tik aurrera Europako txapelketetan ere ibili da baina ez du lehenengo kanporaketa gainditzerik lortu.

## Irabazitako txapelketak 
### Galesen: 1 
* **Liga (0):** bigarren 2014-15 eta 2015-16an.; 2021/22
* **Kopa (1):** 2017
* **Ligako Kopa (0):** bigarren 2013-14 eta 2014-15ean.

## Kanpo estekak 
*  Webgune ofiziala
Plaza hotela (Habana)

**Plaza hotela** Habanako hotel ospetsua da. Habana Zaharrean dago kokatuta, Zulueta kalean 267. zenbakian.
 
## Historia 
XIX. mendearen amaieran, 1895ean, lehen *Las Murallas* auzoan zegoen inguruan, Pedroso familiak etxebizitzak bezala sortu zuen lehen eraikina. Ondoren, bertan, *Diario de la Marina*ren bulegoak egokitu ziren. XX. mendean, 1901an, Fletcher Smith-ek eraikina berritu eta handitu egin zuen eta hotela bezala hasi zen funtzionatzen. 1906an Leopoldo Carvajal espainiarrak erosi zuen eta 1909an Plaza Hotela inauguratu zen; beraz hotelak ehun urte baino gehiago ditu. Nahiz eta berritua izan, neurri handi batean jatorrizko eklektizismo gorde zuen bai orniduran baita fatxadan ere.

1987 eta 1991 urteen artean, uhartean eman zen *boom* turistikoarekin batera, berriro ere berritu zen, orduan Gladys Figueral Freire arkitektoaren agindupean. Urte horietan Gran Caribe hotel katean kokatzen da. Gaizki zeuden aldeak bota egin ziren egitura nagusia ikutu gabe. Orokorrean, instalazioak modernizatu ziren, esaterako, lobby-bar bat eginez.

## Bisitari ilustreak 
* Albert Einstein
* Anna Pavlova
* Isadora Duncan
* Babe Ruth
* Frank J. Marshall

## Hotelaren informazioa 
* Helbidea: Ignacio Agramonte 267 zk. Habana Zaharra, Habana, Kuba.

## Erreferentziak 
## Kanpo estekak 
* :Hotelaren webgunea.
Hiru Ahizpak (Australia)

**Hiru Ahizpak** (ingelesez *Three Sisters*) Australiako Mendi Urdinak mendilerroan dauden hiru harkaitz dira, Hegoaldeko Gales Berria estatutan. Katoomba udalerritik hurbil daude eta honako hiru harkaitzez osatuak daude: Meehni (922 m), Wimlah (918 m) eta Gunnedoo (906 m).

Fitxategi:The_Rock_Peak_Meehni_of_the_Three_Sisters.jpeg|Turistak Meehni harkaitzean.
Fitxategi:3SistersandMtSolitary.jpg|Hiru Ahizpak eta atzealdean Mendi Bakartia.
Fitxategi:Three_Sisters_Sunset.jpg|Hiru Ahizpak ilunabarran.

## Kanpo estekak
Maria Borgoinakoa, Clevesko dukesa

**Maria Borgoinakoa, Clevesko dukesa** (1393 &ndash; 1466ko urriaren 30a) Joan I.a Borgoinakoaren eta Margarita Bavariakoaren bigarren umea zen, Filipe III.a Borgoinakoaren arreba zaharra. Dijonen jaioa Adolfo I.a Cleveskoarekin ezkondu zen 1406ko maiatzean, oraindik Markeko konde zelarik. 1417an Clevesko lehen duke izendatu zuten.

Luis XII.a Frantziakoaren aiton-amonak ziren, eta Joan III.a Cleveskoaren birramona. Hau Ana Cleveskoaren aita izan zen, Henrike VIII.a Ingalaterrakoaren laugarren emaztea. Euren alaba Katalina Maria I.a Eskoziakoaren arbasoa zen.

Gaur egungo Kalkar hirian hil zen, 1466ko urriaren 30ean.

## Zuhaitz genealogikoa
The Deuce (telesaila)

***The Deuce*** (euskaraz *Parea*) AEBetako telesail bat da. David Simon kazetari eta gidoilariak sortu zuen, George Pelecanos ekoizlearekin elkarlanean. James Franco eta Maggie Gyllenhaal aktoreek antzeztu zuten.

2015eko urrian lehenbiziko atala filmatzen hasi ziren eta aurreneko denboraldiak 8 atal izango ditu. 2017ko irailaren 10ean estreinatuko dela iragarri da.

## Argumentua 
1970eko hamarkada, New York, Times Square. HIESa ixilpean hedatuz doa eta droga eta gizartean bortizkeriaren gorakada ere sumatzen da. Vincent eta Frankie Martino (James Franco) eremu honetan gangster gisa hasi diren bi anai biak dira, era berean, eremu hau "Candy" (Maggie Gyllenhaal) izeneko emakumearen lantokia ere bada, sexu-langilea izatetik orain legeztatu berria den eta sekulako arrakasta izaten ari den porno industriara igaro berria.

## Aktoreak 
### Nagusiak 
* James Franco: Vincent Martino eta Frankie Martino, anai bikiak
* Maggie Gyllenhaal: Eileen "Candy" Merrell
* Emily Meade: Lori
* Anwan Glover: Leon
* Gary Carr
* Jamie Neumann:
* Lawrence Gilliard Jr.: Chris Alston
* Michael Rispoli: Rudy Pipilo,
* Natalie Paul: Sandra Washington
* Chris Coy: Paul Hendrickson
* Dominique Fishback as Darlene
* Chris Bauer: Bobby Dwyer, Vincent eta Frankie Martinoren koinata
* Margarita Levieva: Abigail "Abby" Parker
* Gbenga Akinnagbe: Larry Brown

### Bestelakoak 
* David Krumholtz: Harvey Wasserman
* Mustafa Shakir: Big Mike
* Ralph Macchio: Haddix ofiziala
* Zoe Kazan:
* James Ciccone: Carmine Patriccia
* Garry Pastore: Matthew Ianniello, Genovese familiako mafiaburua
* Finn Robbins: Adam, Eileen "Candy" Merrellen semea
* Gino Vento: Carlos, Rudy Pipilo mafiaburuaren auto gidaria eta bizkarzaina
* Aaron Dean Eisenberg: Tod Long

## Kanpo estekak 
* *The Deuce* telesailaren iragarkia ikusgai. Youtube.com 
* IMDBko fitxa irakurgai
Saiakuntza Nuklearrak Partzialki Debekatzeko Ituna

[thumb|250px|[John F. Kennedy estatubatuar lehendakaria, ituna sinatzeko unean.]]
**Saiakuntza Nuklearrak Partzialki Debekatzeko Ituna**, 1963ko abuztuaren 5ean, Moskun, eta Kubako Krisialdiaren ondoren sinatu zen. Atmosferan eta itsaspean saiakuntza nuklearrak debekatzeko araudi bat da. Lurpeko saiakuntza nuklearrak ez ziren debekatu. Armagintza lasterketa eta atmosferara hondakin nuklearrak isurtzea murrizteko asmoz egin zen. 1963ko urriaren 10ean sartu zen indarrean.

AEBk, Sobietar Batasunak eta Erresuma Batuak berehala berretsi zuten. Frantziak eta Txinak ez zuten bat egin. Indiak ere sinatu zuen. 1970ean, Arma Nuklearrak Ez Ugaritzeko Itunarekin osatu zen.

## Estatu sinatzaileak 
### Sinatu eta berretsi dutenak 
Ehun eta hamahiru dira:
Afganistan, Afrika Erdiko Errepublika, Alemania, Antigua eta Barbuda, Argentina, Armenia, Australia, Austria, Bahamak, Bangladesh, Belgika, Benin, Birmania, Boli Kosta, Bolivia, Bosnia eta Herzegovina, Botswana, Brasil, Bulgaria, Bhutan, Kolonbia, Costa Rica, Danimarka, Dominikar Errepublika, Ekuador, Egipto, El Salvador, Erresuma Batua, Errumania, Eslovakia, Eslovenia, Espainia, Ameriketako Estatu Batuak, Filipinak, Finlandia, Fiji, Gabon, Gambia, Ghana, Grezia, Guatemala, Hego Korea, Hegoafrika, Honduras, Hungaria, Islandia, India, Indonesia, Iran, Irak, Irlanda, Israel, Italia, Jamaika, Japonia, Jordania, Kanada, Kenya, Kongoko Errepublika Demokratikoa, Kroazia, Kuwait, Laos, Libano, Liberia, Luxenburgo, Madagaskar, Malawi, Malaysia, Malta, Maroko, Mauritania, Maurizio, Mexiko, Montenegro, Nepal, Nikaragua, Niger, Nigeria, Norvegia, Herbehereak, Panama, Papua Ginea Berria, Peru, Polonia, Ruanda, Samoa, San Marino, Senegal, Serbia, Seychelleak, Sierra Leona, Singapur, Sobietar Batasuna, Sri Lanka, Sudan, Surinam, Swazilandia, Suedia, Suitza, Siria, Thailandia, Taiwan, Togo, Tonga, Trinidad eta Tobago, Tunisia, Turkia, Txad, Txekia, Ukraina, Uganda, Venezuela, Zambia, Zeelanda Berria, Zipre.

### Sinatu dutenak, berretsi gabe 
Hamazazpi dira:
Aljeria, Burkina Faso, Burundi, Kamerun, Etiopia, Haiti, Libia, Mali, Pakistan, Paraguai, Portugal, Somalia, Tanzania, Txile, Uruguai, Vietnam, Yemen

## Erreferentziak 
## Kanpo estekak
Ana Habsburgokoa (1432-1462)

**Ana Habsburgokoa** edo **Ana Bohemia eta Austriakoa** (1432ko apirilaren 12a - 1462ko azaroaren 13a) Luxenburgoko dukesa zen jaiotzez eta Turingia eta Saxoniako landgravesa ezkontzaz. Alberto II.a Alemaniakoaren eta Elisabet Luxenburgokoaren alaba zen, Sigismundo Germaniako Erromatar Inperio Santukoaren alaba bakarra. Anaren anaia Ladislao Hilondokoa Bohemiako errege eta Hungariako errege izan zen. Bere ahizpa txikia Elisabet Habsburgokoa Hungriakoa Poloniako erregina ezkontidea eta Lituaniako dukesa handia izan zen.

1446ko ekainaren 2an Gilen Turingiakoarekin ezkondu zuten, Turingiako landgravea, Frederiko I.a Saxoniakoaren semea. Aneren eskubidez Gilen Luxenburgoko duke izan zen 1457tik aurrera, Aneren anaia Ladislao umerik gabe hil zenean. Bere lurrarekiko eskubidea Filipe III.a Borgoinakoak eskatu zituen.

1462ko azaroaren 13an hil zen, lurren inguruko gatazka hori konpondu aurretik. Bi alaba izan zituzten, euren artean Margarita Turingiakoa, Joanes II.a Brandenburgokoarekin ezkonduko zena eta Prusiako errege eta Alemaniako enperadore guztien arbasoa izango zena.
Fiordland Parke Nazionala

**Fiordland Parke Nazionala** (ingelesez *Fiordland National Park*) Zeelanda Berriko Hego uhartearen hego-mendebaldean dagoen parke nazional bat da, Southland eskualdean. Milford Sound da parkeko toki ezagunena eta turistikoena.

1952an sortua izan zen, eta denera 12.500 km²-ko hedadura du. Gizateriaren Ondare izendatua dagoen Te Wahipounamu eremuko zati garrantzitsua da.

## Iruditegia 

Fitxategi:Fjordland_National_Park_sign.jpg|Sarbideko karteletako bat.
Fitxategi:Boat to Milford Sound - 2013.04 - panoramio.jpg|Milford Sound.
Fitxategi:Fiordland National Park, New Zealand.jpg|Parke Nazionalaren ikuspegia.

## Kanpo estekak 
* Webgune ofiziala
Gabon Sariak (Munibe)

***Gabon Sariak edo aurtengo gabonetan Azkoitiko Eleiza Nagusian kantatuko diran kantak edo otsaldiak*** Frantzisko Xabier Muniberen kanta bilduma bat da, jatorriz *Gavon-sariac edo aurtengo Gavonetan, Azcoytico Eleiza Nagusian Cantatuko diran Gavon-Cantac edo Otsaldiak* izenburuarekin 1762an argitaratua. 

Egileak, *Luisa Miserikordiakoak* (Xabier Munibek hartu zuen goitizena) hitzaurrean esaten duenez, Bilbo, Madril eta Cadizko gabon-kantak moldiztegiraturik zeudela ikusirik, bururatu zitzaion Azkoitiko musika aingeruzkoak ere inprimatzea.  Azkoitiko Miserikordian hau bezala euskarazko beste testu batzuk ere argitaratu ziren eta haien sormena sarritan Muniberi egotzi zaizkion arren egile horrena direnik ez dago batere garbi, beste testu horiek hizkuntza hain zaindua ez dutelako.
[thumb|[Frantzisko Xabier Munibe]]
Bertso-konponketan eta -moldaketan Martin Beltzek lagundu zuen, segidila, aria eta kopla handietan eta musika "Melon antxiñako organista buapo ark, ta Lorentzo dantxariak, biak alkar arturik, atera dabe".

## Edizioak 
* 1762: Azkoitian, Misericordian argitaratuta.
* 1899: *Euskal-Erria* aldizkarian.
* 1965: Gabriel Arestik prestatuta. *Teatro Zaarra*, Auspoa, 48.zk.
* 1991: Xabier Altzibarrek paratutako edizioa: *Gabon Sariak. El borracho burlado*. Gasteiz: Eusko Legebiltzarra.

## Erreferentziak 
## Ikus, gainera 
* *El borracho burlado*

* Dringilin dron
* Goiko mendian
* Hator hator

* Mari Domingi
* Mesias sarritan

* Oi Bethlem
* Olentz-ero
* Olentzero joan zaigu
* Oles ta oles (abestia)
* Goiko mendian

## Kanpo loturak 
* Testu osoa Klasikoen Gordailuan.
Galiziar Herriaren Batasuna

**Galiziar Herriaren Batasuna** (galizieraz eta jatorrizko izenaz: ***Unión do Povo Galego*** edo ***UPG***) Galiziako alderdi politiko nazionalista galiziarra eta komunista da. Galiziako fronte zabal ezberdinen sorreran parte hartu du, besteak beste Galiziako Bloke Nazionalistaren eta Galiziar Herri Asanblada Nazionalaren sorreran. Galiziako Bloke Nazionalistaren parte da 1982. urtetik gaurdaino. Diputatuen kongresuko BNG-ko (Galiziako Bloke Nazionalista) bozeramailea den Francisco Rodríguez Sánchez alderdiko kide da. "Terra e Tempo" (euskaraz: Lurra eta Denbora) agerkaria argitaratzen du eta alderdiko presidentea Bautista Goyel Álvarez Domínguez du.

## Historia 
Alderdia 1964ko uztailak 25ean sortu zen Rochako Kafean (Santiago de Compostela), sortze prozesu horretan Xosé Lois Méndez Ferrín, Celso Emilio Ferreiro, Uxío Novoneyra, Raimundo Patiño, Xosé Antonio Arjona, Lois Soto, María Xosé Queizán, Lois González Blasco Foz, Manuel Caeiro (*Morrazako Gazteri Komunista Batuen buru*) eta Bautista Álvarez (1930) parte hartu zuten. 3. munduko tendentziako ideologia antikolonialista eta marxista-leninista bereganatu zuten eta hasiera batean alderdi edo fronte izaerakoa izateko zalantzan zebiltzan. Siglak Xosé Antonio Arjona-k asmatu zituen 1963ko azaroan eta denbora tarte batez UPGko konstituzio dokumentuan UPG frontezale bezala definituko zen, Federazio penintsular batu baten barruan Galiziako askatasuna defendatuko zuena.

Galiziar Herriaren Batasunak 10 sortze puntu izango zituen, zeinetan Galizia nazio gisa aitortzen zen eta Leninismo zantzu handiko irizpideak jasotzen ziren, baita auzi nazionalean ere. 10 puntu horietan besteak beste, enpresa handien sozializazioa, landa eta lurraren kolektibizazioa eta Galiziako auzi nazionala konpondu ahal izateko autodeterminazio eskubidea defendatzen zen. Hasiera batean intelektualei erreserbatuta zegoen alderdia baina 1965ean, "Terra e Tempo" agerkaria Mexikotik argitaratu zutenetik, Galiziako herri langilea hartu zuten subjektu eta erreferentetzat. Bertan Castelao-ren irudia bereganatzen da eta burgesia gogor erasotu ez ezik NBEn estatus politiko bat izatea aldarrikatuko da. Hortik aurrera Galiziako gainontzeko alderdi Galiziazaleak kritikatzen hasiko da, "erregionalismoan eta folklorekerian sartuak" zirela salatuz eta leporatuz.

1986-ko uztailaren 25ean alderdiak oniritzia agertu zion V. kongresuan BNG-k Galiziako parlamentuan parte hartzeari, horren ondorioz Galiziar Herriaren Batasuneko 13 kide alderdia utzi eta Askapen Nazionalerako Alderdi Komunistan (1990. urtean banandu eta desagertua) sartuko ziren.

## Ideologia politikoa 
Galiziar Herriaren Batasuna Galiziako Bloke Nazionalaren kide da, Galiziako independentzia aldarrikatzen du ikuspegi komunista batetik.

Gazte antolakunde gisa Galiziar Gazteriaren Batasuna du.

## Erreferentziak 
 - López García, Xosé; Vilela, Xosé Luis. *Elecciones generales: Junio-86: hacia la recomposicion del mapa politico* (gaztelaniaz). La Voz de Galicia, 1986, 104. orria.

## Kanpo estekak 
* Galiziar Herriaren Batasuna alderdiaren web ataria
Beatriz Brabantekoa

**Beatriz Brabantekoa** (1225 &ndash; 1288ko azaroaren 11) Turingiako landgravesa ezkontidea zen eta Flandriako kondesa ezkontidea. Henrike Rasperekin ezkondu zen, Turingiako landgravea eta, beranduago, Gilen II.a Flandriakoarekin. Henrike II.a Brabantekoaren eta Maria Hohenstaufengoaren alaba zen.

Bi ezkontza horietatik ez zuen seme-alabarik izan.
Katalina Hennebergekoa

**Katalina Hennebergekoa** (Schleusingen, 1334 &ndash; Meissen, 1397ko uztailaren 15a) Hennebergeko kondesa zen jaiotzez eta Meissengo margravesa eta Turingiako landgravesa ezkontzaz 1347tik aurrea. Frederiko Meissengoarekin ezkondu eta gero Wettingo etxeak bere aitaren lurrak oinordetzan jaso zituen. Henrike IV.a Henneberg-Schleusingenekoa eta Judith Brandenburgo-Salzwedelekoaren bigarren alaba izan zen.

Henrike IV.a hil zenean, testamenduan oinordetza eman zizkien Hennebergeko konderriaren hainbat lur sail bere emazte eta alabei, beste zatiak bere anaia Joani utziz. Judith hil zenean 1353ko otsailaren 1ean, alabek jaso zuten lurra eta otsailaren 9an Frederiko Meissengoak Coburg inguruko lurraldeak eskuratu zituen.

Bikoteak hiru seme alaba izan zituen heldu izatera iritsi zirenak. Senarra hil zenean, hala ere, semeak oraindik adinez txikikoak ziren. Katalinak bere lurraldeak zein senarraren lurrak kudeatu zituen hauek helduak izan arte. Tarte horretan hainbat gai garrantzitsu erabaki zituen eta bere zigilu propioa ere izan zuen.
Galiziar Gazteriaren Batasuna

**Galiziar Gazteriaren Batasuna** (galizieraz eta jatorrizko izenaz: ***Unión da Mozidade Galega*** edo ***UMG***) Galiziar Herriaren Batasunaren gazte antolakundea da, 1977an sortua. BNG-ko gazte antolakundea den Galiza Nova antolakundearen barne korronte politikorik handiena da.

## Historia 
1977ko otsaileko "As mocedades do partido" (euskaraz: Alderdiaren gazteak) dokumentuak Galiziar Gazteriaren Batasuna antolakundea sortzeko erabakia biltzen du, Galiziar Herriaren Batasuna antolakundearen barne biltzen zen gazte langileriaren kopurua handitzen eta indartzen hasia zela oharturik. Gazte antolakunde honen sorrerak Galiziar Herriaren Batasuna (UPG) alderdiaren ildo politiko komunista eta abertzalea berretsi eta indartzea ez ezik, gazteriaren problematika alderdiaren ardatzgunean kokatzea ere lortu zuen. Gazte antolakunde honen sorrera formala bere aurreneko kongresuan irudikatu zen, 1977ko abuztuan.

1977ko udaberrian militante berrien bereganatze prozesua martxan jarri zuen, baita zelula eta tokiko egitura berrien zabaltzea eta formakuntza teoriko eta praktikorako eztabaidak ere. 1977ko abuztuaren 15ean "Galiza ceibe e socialista"(euskaraz: Galizia aske eta sozialista) lemapean bere lehen kongresu eratzailea burutu zuen, bertan antolakundearen estatutuak aprobatzeaz gain Galiziar Herriaren Batasuna alderdian eraman beharreko borrokamoldea eta estrategiak landu ziren, baita gazteriaren papera edo rola alderdian eta oro har Galiziako askapen borroketan.

Bere estatutuetan jaso bezala, Galiziar Gazteriaren Batasuna antolakunde komunista eta nazionalista galiziarra da, sozialismoa gauzatzeko aurretik halabeharrez Galiziako askapen nazionala eta estatu berri baten gorpuztea baldintza beharrezko gisa ikusten baitute.

1988. urtean, Galiza Novaren (Galiziako Bloke Nazionalistaren gazte antolakundea) sorrerarekin batera, Galiziar Gazteriaren Batasunak, Galiziar Herriaren Batasunak egin bezala, bere siglapeko jarduera politiko publikoa bertan behera uztea erabaki zuen, jardun guztia BNG eta Galiza Nova antolakundeen esparruaren barruan landuz. Jardun hori batez ere formakuntza teorikoan eta borroka ideologikoan oinarritzen da.

## Antolakuntza 
Antolakunde honen lehenengo estatutuek zentralismo demokratikoa ezartzen dute ezinbestekotzat. Horiek gazte antolakundearen barruan zelulak edo asanbladak ardatz bezala definitzen dituzte. Tarteko zuzendaritza organu bezala tokiko batzarrak eta zonalde batzarrak daude, zuzendaritza nazionaleko organuetan berriz batzar nazionala dago (arduradunak kontseilu nazionalaren bitartez erabakitzen dira eta Galiziar Gazteriaren Batasuna antolakundearen organu gorena da).

Antolakunde honen buruan idazkari nagusia eta presidentea kokatzen da.

## Kanpo estekak 
- webgunea
FC Samtredia

**Football Club Samtredia** (georgieraz დილა გორი) Georgiako taldea da, Samtredia hirikoa. Georgiako Liga bat irabazi du.

## Historia 
Taldea 1936an sortu zen. 1972an Georgiako txapelketa irabazi zuen, Sobietar Batasunaren azpimaila bat zena. Georgiako Ligak hasi eta berehala maila bikaina lortu zuen, 1995ean bigarren egin baitzuen ligan. Lehenengo liga 2016an irabazi zuen.

## Palmaresa 
### Georgian: 1 
* Georgiako Liga:
** Txapelduna (1): 2016.
** Bigarrena (2): 1994-95, 2015-16
* Georgiako Kopa:
** Txapelduna (0)
** Finalista (1): 2014-15.
* Georgisko Superkopa:
** Txapelduna (1): 2017.

## Kanpo estekak 
*  (georgieraz) Webgune ofiziala
Europa FC

**Europa FC** Gibraltarko futbol taldea da.

## Historia 
1925 urtean sortu zen eta 1952 artean 6 Liga eta 5 Kopa irabazi zituen. 65 urte itxaron behar izan zituen titulu berriak lortzeko.

XXI mendean **College Europa AFC** izena hartu zuen eta berriz ere maila bikaina lortu zuen, 2015 eta 2016an Ligan bigarren eginez eta 2016-17 denboraldian Liga eta Kopa irabaziz. 2017-18an eta 2018-19an Ligan bigarrena izan zen eta Kopa irabazi zuen.

## Palmaresa 
### Gibraltarren: 18 
* Liga (7): 1929, 1930, 1932, 1933, 1938, 1952, 2017.
* Rock Cup (8): 1938, 1946, 1950, 1951, 1952, 2017, 2018, 2019.
* Premier Cup (1): 2015.
* Pepe Reyes Kopa (Superkopa) (2): 2016, 2018.

## Kanpo estekak
SBV Vitesse Arnhem

**SBV Vitesse Arnhem** (izen osoa *Stichting Betaald Voetbal Vitesse*) Herbehereetako futbol talde bat da Arnhem hirikoa.

## Palmaresa 
* Herbehereetako futbol liga:
** Txapelduna (0):
** Bigarrena (5): 1898, 1903, 1913, 1914, 1915

* Herbehereetako futbol kopa (1):
** Txapelduna (1): 2017
** Finalista (4): 1912, 1927, 1990, 2021

## Kanpo estekak 
* Webgune ofiziala
Aaron Swartz

**Aaron Hillel Swartz**, **Aaron Swartz** edo, Interneten, ***aaronsw***, (1986ko azaroaren 8a – 2013ko urtarrilaren 11) AEBko programatzaile, enpresa-sortzaile, idazle, ekintzaile politiko, eta Interneteko hacktibista nabarmena izan zen. Parte hartu zuen RSS formatuaren sorreran eta Markdown argitaratze formatuaren sorreran. Creative Commons lizentzien sorreran eta hedatze lanetan, hasierako antolaketan ere partaide handienetakoak izan zen. Parte hartze nabarmena ere izan zuen web.py webgunearen sorreran eta Reddit gizarte sarearen sorreran. Aaron Swartz Reddit enpresako bazkide eta jabe bihurtu zen, Reddit enpresak Aaron Swartzek sortutako enpresarekin, Infogami enpresarekin, bat egin zuenean.

Baina enpresa-sortzaile bezala baino ezagunago bihurtu zen ekintzaile politiko bezala. 2009. urtean asko lagundu zion Progressive Change Campaign Committeeari ekintza politikoak online bideratzen. 2010. urtean ikertzaile bihurtu zen Harvard unibertsitateko Safra Research Lab on Institutional Corruption erakundean. Harvard unibertsitateko erakunde hau Lawrence Lessigek zuzentzen zuen. Demand Progress taldeko sortzaile nagusietakoa ere izan zen, Stop Online Piracy Acti, SOPAri, aurre egiten nabarmendu zen taldea.

2011ko urtarrilaren 6an MITen lanean zebilela poliziak atxilotu zuen. MITeko zerbitzarien bidez milaka artikulu akademiko deskargatzen ari zen JSTORretik. Aaron Swartzen lagunen arabera, Aaronek artikulu horiek "liberatzeko" asmoarekin deskargatu nahi zituen. Artikuluen kopiak egin eta edonoren esku utzi, Interneten, doan, eduki libreak izango balira bezala, hori omen zen Aaronen asmoa. Fiskal federalaren ikuspegitik, ordea, Aaronek Interneten egin daitezkeen hainbat delitu egin zituen batera. Delitu horiengatik guztiengatik dirutza ordaintzeko zigorra (milioi bat dolar) eta kartzela zigorra (35 urtera arte) eska zezakeen fiskalak. MITeko arduradunek salaketarekin oso urrutira joan nahi ez bazuten ere, fiskal federala ez zirudien zigorra arintzeko prest.

Aaron Swartzek bere buruaz beste egin zuen, bere burua urkatu egin zuen Brooklyneko bere apartamentuan.

2013ko ekainean, hil eta hilabete gutxitara, Swartz Internet Hall of Fame delakoan sartu zuten.

## Dokumentalak 
Interneten erraz topa daitezke, hainbat hizkuntzatan, Aaron Swartzi buruzko hamaika dokumental, esaterako:
*  Brian Knappenberger (Zuzendaria eta ekoizlea), ''The Internet's Own Boy: The Story of Aaron Swartz.* Participant Media: 2014. Via The Internet Archive, www.archive.org/ [105 minutu].
*  Brian Knappenberger (Zuzendaria eta ekoizlea), *La historia de Aaron Swartz. El hijo del Internet*.
*  Ali Akbarzadeh (Zuzendaria), *Killswitch: The Battle to Control the Internet'', Akorn Entertainment: 2014

## Kanpo estekak 
*  Aaron Swartz (webgune ofiziala).
*  English Wikipedia userpage (2004–2013)
* Github.com/aaronsw (Aaron Swartz)
Elisabet Brandenburgokoa (1206–1231)

**Elisabet Brandenburgokoa** (1206-1231) Ascaniako etxeko kidea izan ze. Brandenburgoko margravesa izan zen jaiotzaz eta Turingiakoa ezkontzaz. Alberto II.a Brandenburgokoa eta bere emazte Matilda Groitzschekoaren alaba zen. 1228an Henrike Rasperekin ezkondu zen, Alemaniako anti-erregea izango zena. Umerik gabeko ezkontza izan zen.

1231an hil zen, 25 urte zituela, ezkondu eta hiru urtera. Bere eriotzaren ostean Henrike Gertrudis Babenbergekoarekin ezkondu zen eta Gertrudis hil ondoren Beatriz Brabantekoarekin. Hiru ezkontza hauetatik ez zuen semerik izan eta Henrikeren heriotzaren ostean Enperadoreak Turingia Henrike III.a Meissengoari eman zion, Henrike Rasperen iloba.